Stajnje druhu njedźelu septembra přewjeduja po cyłej Němskej dźeń wotewrjeneho pomnika. Do njeličomnych twarjenjow, kotrež hewak přistupne njejsu, móžeš tón dźeń pohladać. Tež stary dom w Swinjarni móžeš sej zajutřišim, 9. septembra, wobhladać.
Swinjarnja (SN/MWj). Na samej kromje Swinjarnje při pućiku do Lipja w susodnych Pančicach-Kukowje steji dom, kotryž tuchwilu takrjec z procha stawa, štož runjewon posłownje přitrjechi. Něhdźe wot spočatka 1960tych lět njeběchu na domje ničo činili, tak zo zawěrno žadyn rjany napohlad njeskićeše. Nětko pak tam nowe žiwjenje zaćehnje. Po tym zo je rodźeny Budyšan a nětko w Drježdźanach bydlacy Pětr Lebza statok zdźědźił, so wón rozsudźi jón ponowić, zo móhł tam ze swójbu bydlić.
szl_Latn szl_Latn